২০১৬ সালের জুনে ফ্রাই
**স্টিভেন ফ্রাই** হলেন একজন ইংরেজ অভিনেতা, কৌতুকাভিনেতা, লেখক, উপস্থাপক, ও সমাজকর্মী। তিনি ও হিউ লরি যৌথভাবে ফ্রাই ও লরি যুগল হিসেবে *আ বিট অব ফ্রাই অ্যান্ড লরি* এবং *জিভেস অ্যান্ড উস্টার* অনুষ্ঠান পরিবেশনা করেন।

ফ্রাই ওয়াইল্ড চলচ্চিত্রে অভিনয় করে একটি গোল্ডেন গ্লোব পুরস্কারের মনোনয়ন লাভ করেন। এছাড়া তার অন্যান্য উল্লেখযোগ্য ভূমিকা হল বিবিসি টেলিভিশনের ধারাবাহিক *ব্ল্যাকেডার*-এ মেলচেট, *কিংডম* ধারাবাহিক, *বোনস* ধারাবাহিকে ডক্টর গর্ডন ওয়াইট এবং *ভি ফর ভেন্ডেট্টা* চলচ্চিত্রে গর্ডন ডিয়েট্রিচ। তিনি কয়েকটি প্রামাণ্যচিত্র ধারাবাহিক রচনা ও উপস্থাপন করেছেন, তন্মধ্যে রয়েছে এমি পুরস্কার বিজয়ী *স্টিভেন ফ্রাই দ্য সিক্রেট লাইফ অব দ্য ম্যানিক ডিপ্রেসিভ* এবং ভ্রমণ ধারাবাহিক *স্টিভেন ফ্রাই ইন আমেরিকা*। তিনি ২০০৩ থেকে ২০১৬ সাল পর্যন্ত বিবিসি টেলিভিশনের কুইজ শো *কিউআই*-এর সঞ্চালক ছিলেন।

প্রারম্ভিক জীবন
---------------

ফ্রাই ১৯৫৭ সালের ২৪শে আগস্ট লন্ডনের হ্যাম্পস্টিডে জন্মগ্রহণ করেন। তার পিতা অ্যালান জন ফ্রাই একজন ব্রিটিশ চিকিৎসক ও উদ্ভাবক এবং মাতা ম্যারিঅ্যান ইভ ফ্রাই (প্রদত্ত নাম: নিউম্যান)। তার পিতা ইংরেজ এবং তার দাদা-দাদী কেন্ট ও চেশায়ারে জন্মগ্রহণ করেছিলেন। ফ্রাই পরিবার মূলত ডোরসেট, শিলিংস্টোন ও ব্ল্যান্ডফোর্ডে বসবাস করত। ১৮০০-এর দশকের শুরুতে স্যামুয়েল ফ্রাই (জেমস ফ্রাইয়ের দ্বিতীয় সন্তান) সারিতে বসবাস শুরু করেন এবং তার উত্তরসূরিরা মিডলসেক্সে বসবাস করতেন।

ফ্রাইয়ের মাতা ইহুদি ধর্মাবলম্বী, তবে তিনি ধর্মীয় বিধি-নিষেধ পালনকারী পরিবারে বেড়ে ওঠেন নি। ফ্রাইয়ের নানা-নানী মার্টিন ও রোজা নিউমান হাঙ্গেরীয় ইহুদি ছিলেন, যারা সুরানি (বর্তমান স্লোভাকিয়া) থেকে ১৯২৭ সালে ব্রিটেন আসেন। রোজা নিউমানের পিতামাতা ভিয়েনায় বসবাস করতেন। তাদের লাটভিয়ার রিগায় একটি কনসেনট্রেশন ক্যাম্পে পাঠানো হয়েছিল। সেখানে নাৎসিরা তাদের হত্যা করে। ফ্রাইয়ের মায়ের অন্যান্য আত্মীয়-স্বজনদের অউচউইৎজ ও স্টুথফে পাঠানো হয়েছিল এবং তিনি আর কখনো তাদের সাক্ষাৎ পান নি।

তথ্যসূত্র
---------

1. ↑  "Fry, Stephen John, (born 24 Aug. 1957), writer, actor, comedian"। *হুজ হু*। ২০০৭। ডিওআই:10.1093/ww/9780199540884.013.16544।
2. ↑  "Stephen Fry profile"। ফিল্ম রেফারেন্স। সংগ্রহের তারিখ ২৪ আগস্ট ২০১৮।
3. ↑  Bunbury, Stephanie (২৬ জুন ২০১০)। "All or nothing for Stephen Fry"। *সিডনি মর্নিং হেরাল্ড*। সংগ্রহের তারিখ ২৪ আগস্ট ২০১৮।
4. 1 2 3 4  ""Who Do You Think You Are?", Series Two: Celebrity Gallery"। সংগ্রহের তারিখ ২৪ আগস্ট ২০১৮।
5. ↑  "Stephen Fry discovers that he too is 'just another ruddy peasant'"। *হেরাল্ড স্কটল্যান্ড*। ২৬ জানুয়ারি ২০০৬। সংগ্রহের তারিখ ২৪ আগস্ট ২০১৮।
6. ↑  এলটন, ম্যাট (২৯ জুন ২০০৯)। "Stephen Fry"। *Who Do You Think You Are? Magazine*। ২৫ জুন ২০১৪ তারিখে মূল থেকে আর্কাইভ করা। সংগ্রহের তারিখ ২৪ আগস্ট ২০১৮।
7. ↑  Visitation of England and Wales vol. 20, 1919, ed. Frederick Arthur Crisp, pp 41–44, 'Fry of Finchley, co. Middlesex' pedigree
8. 1 2  স্মিথ, ডেভিড (৫ জুন ২০০৫)। "I saw hate in a graveyard – Stephen Fry"। *দি অবজারভার*। লন্ডন। সংগ্রহের তারিখ ২৪ আগস্ট ২০১৮।
9. ↑  হ্যামিলটন, অ্যালান (২৮ জানুয়ারি ২০০৫)। "Candles light heart of darkness"। *দ্য টাইমস*। লন্ডন। সংগ্রহের তারিখ ২৪ আগস্ট ২০১৮।

বহিঃসংযোগ
---------


উইকিমিডিয়া কমন্সে **স্টিভেন ফ্রাই** সংক্রান্ত মিডিয়া রয়েছে।

* ইন্টারনেট ব্রডওয়ে ডেটাবেজে স্টিভেন ফ্রাই উইকিউপাত্তে এটি সম্পাদনা করুন (ইংরেজি)
* ইন্টারনেট মুভি ডেটাবেজে স্টিভেন ফ্রাই উইকিউপাত্তে এটি সম্পাদনা করুন (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
	+ 2
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* নরওয়ে
* স্পেন
* ফ্রান্স (উপাত্ত)
* কাতালুনিয়া
* জার্মানি
* ইসরায়েল
* মার্কিন যুক্তরাষ্ট্র
* লাতভিয়া
* চেক প্রজাতন্ত্র
* গ্রিস
* কোরিয়া
* ক্রোয়েশিয়া
* নেদারল্যান্ডস
* পোল্যান্ড

 |
| জীবনীমূলক অভিধান | 
* জার্মানি

 |
| বৈজ্ঞানিক ডাটাবেজ | 
* সিআইএনআইআই (জাপান)

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* মিউজিকব্রেইন্‌জ শিল্পী
* রেরো (সুইজারল্যান্ড)
	+ ১
* সুডক (ফ্রান্স)
	+ ১

 |